قازاق تۆرکلری، پوللاری یالنیز آنا دیللرینده باساجاق.
قازاقیستان پرزیدنتی نورسلطان نظربایئو، بو گونه قدر تاساریمینین‌دا هم قازاق تورکجه‌سی هم ده روسجانین قوللانیلدیغی کاغیذ پول و سیکه‌لرین یالنیز آنا دیل‌ده باسیلماسینا باغلی قرارنامه‌نی ایمضالادی.  قازاقیستان یاسال دۆزنله‌مه بیلگی و حقوق سیستمی اینترنت سایتین‌دا یاییملانان "کاغیذ پوللار و سیکه‌لرین تاساریم ایچریگینین اونایلانماسینا" باغلی قرارنامه‌ده، "کاغیذ پوللار و سیکه‌لرده  ایستیفاده ائدیلن یازیلار دؤولت دیلین‌ده حاضرلاناجاق. کلکسیون پوللارین‌دا خاریجی دیل‌ده یازیلارین ایستیفاده ائدیلمه‌سینه ایجازه وئریلیر" ایفاده‌لری یئر آلدی.
قرارنامه‌‌ده، اؤنجه‌دن قبول ائدیله‌ن کاغیذ پوللار و سکه‌لردن هم قازاق تورکجه‌سی هم ده روسجا ایستیفاده ائدیلمه‌سینی اؤن گؤرن قرارنامه‌لرین گئچرلی‌لیگینی ایتیردیگی ده ایفاده ائدیلدی.
قازاخیستان پرزیدنتی نظربایئوین ۲۰۰۳.جو ایلده قبول ائتدیگی قرارا گؤره کاغیذ پوللار و سکه‌لرده هم قازاقجا هم ده روسجا یازیلار، کلکسیون پوللاردان ایسه قازاقجا، روسجا و دیگر خاریجی دیللر واردی.
